पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर। राजस्थान रेडियोग्राफर्स एसोसिएशन के प्रदेश व्यापी आह्वान पर शुक्रवार को एमबी अस्पताल के रेडियोग्राफरों ने मुख्यमंत्री के नाम पोस्टकार्ड लिखे। गौरतलब है कि रेडियोग्राफरों की हड़ताल का यह चौदहवां दिन है। सरकार द्वारा उनकी मांगों पर कोई निर्णय नहीं लिया जा रहा। अब रेडियोग्राफर सरकार से समझौता वार्ता कर काम पर लौटने की ताक में हैं। इधर, पोस्टकार्ड अभियान में रेडियोग्राफरों के साथ नर्सिंग कर्मियों सहित अन्य कर्मचारियों ने भी समर्थन देते हुए पोस्टकार्ड लिखे हैं। संघ के ओम शर्मा ने बताया कि शुक्रवार को 50 से अधिक पोस्टकार्ड लिखे गए।
इधर, आरएनटी मेडिकल कॉलेज से संबद्ध अस्पतालों के ठेका कर्मचारियों ने शुक्रवार को भी टोकन हड़ताल जारी रखी। जिससे अस्पताल की सफाई व्यवस्था चरमरा गईं। इस दौरान कर्मचारियों ने सुबह 7 से 9 कार्य का बहिष्कार करते हुए एमबी अस्पताल परिसर के बाहर ठेका प्रथा के विरोध में नारेबाजी की। हड़ताल के बाद शिफ्टों में काम करने के बाद कर्मचारियों ने बारी बारी से धरना दिया।
सभा में दिनेश गुस्सर ने बताया कि ठेका प्रथा समाप्त कर स्थाई नियुक्ति पर रखा जाए। जब तक स्थाई नियुक्ति नहीं होती तब तक कर्मचारियों को संविदा पर रख कर ठेका प्रथा से मुक्त किया जाए। इधर,ख् संघ के प्रभुलाल ने बताया कि 9 जून तक टोकन हड़ताल जारी रहेगी। सोमवार को बेमियादी हड़ताल पर जाकर कलेट्रेट का घेराव कर कलेक्टर विकास भाले को मांगों से अवगत कराया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn